डॉक्टर्स नहीं तो बंद कर दी चेस्ट ओपीडी
संदीप कौशिक | पंचकूला sandeep.kaushik@dhrsl.com
सेक्टर-6का जनरल अस्पताल की बिल्डिंग पर करोड़ों रुपए खर्च किए गए, लेकिन यहां डॉक्टर्स की कमी को पूरा नहीं किया गया। यह चूक पूरे सिस्टम पर सवाल उठाती है। हेल्थ मिनिस्टर अनिल विज कहते हैं कि पंचकूला में सेक्टर-6 के जनरल अस्पताल में डॉक्टर्स ज्यादा हैं, लेकिन यहां डॉक्टर्स की कमी के कारण चेस्ट ओपीडी बंद कर दी गई है।
अब चेस्ट ओपीडी में आने वाले मरीजों को मेडिसिन ओपीडी में भेजा जा रहा है। मेडिसिन ओपीडी में भी एक डॉक्टर को पहले ही 300 से 350 मरीजों को देखना पड़ रहा था। चेस्ट ओपीडी के मरीज आने से परेशानी ज्यादा बढ़ गई। मरीजों को चेकअप के लिए सुबह लाइनों में लगना पड़ता है और शाम तक इंतजार करना पड़ता है। मरीज परेशान होकर ओपीडी के शीशे तोड़ रहे हैं और उनका गुस्सा सिक्योरिटी गार्ड्स पर निकल रहा है।
इंतजारसे परेशान होकर मरीज
तोड़ रहे ओपीडी के शीशे
सोमवारको अस्पताल में मेडिसिन ओपीडी की इवनिंग शिफ्ट में ज्यादा रश था। चेकअप के लिए घंटों इंतजार करने के बाद भी नंबर नहीं आया। यहां ऐसे मरीज भी थे जो सोमवार सुबह 8 बजे से खड़े थे। मरीजों ने गुस्से में ओपीडी का शीशा तोड़ दिया। सिक्योरिटी गार्ड्स के साथ कहासुनी भी हुई। इसके विरोध में सिक्योरिटी सिक्योरिटी गार्ड ने स्ट्राइक कर दी। इससे मरीजों को परेशानी का सामना करना पड़ा।
हालात ये है कि मेडिसिन ओपीडी में सिर्फ एक ही स्पेशलिस्ट डॉक्टर मरीजों को देख रहा है। इसके अलावा यहां इमरजेंसी से डॉक्टर को कुछ देर के लिए बिठाया जा रहा है। एक डॉक्टर 450 से 500 मरीज तक देखने को मजबूर है।
चेस्ट ओपीडी बंद होने से मेडिसिन ओपीडी में मरीजों की संख्या एक हजार तक पहुंचने लगी है। दोनों शिफ्टों में चेस्ट के 120 से ज्यादा, हार्ट के 50 के करीब, टीबी के 30 के करीब, डायबिटीज के भी 65 के करीब मरीज शामिल है।
अगर अब कोई भी सीरियस मरीज अस्पताल में आता है तो उसके चेकअप के लिए कोई भी चेस्ट स्पेशलिस्ट डॉक्टर नहीं है। ऐसे में मरीज को यहां से रेफर करने के सिवाय प्रबंधन के पास कोई रास्ता नहीं बचा है।
इस बारे में हरियाणा के स्वास्थ्य मंत्री अनिल विज ने कहा था कि सब पता हैं, यहां डॉक्टरों की संख्या जितने होने चाहिए उसेसे ज्यादा हैं। सब चेक किया हुआ है। फिर भी एक बार चेक कर लेंगे। वैसे डॉक्टर यहां ज्यादा ही हैं।
{बिल्डिंग 3 ब्लॉक
{बेड्सकी संख्या 300
{मरीजों की संख्या 7.5 लाख
{डॉक्टरोंकी संख्या 68 डॉक्टर्स
{एडमिटपेशेंट्स 95 हजारसे ज्यादा
{बिल्डिंग सिर्फ1ब्लॉक
{बेड्सकी संख्या 150
{मरीजों की संख्या 5.5 लाखएक साल में
{डॉक्टरोंकी संख्या 75 डॉक्टर्स
{एडमिटपेशेंट्स 82 हजारसे ज्यादा
प्रिंसिपल मेडिकल ऑफिसर डॉ. वीना सिंह ने बताया कि एक डॉक्टर छुट्टी पर हैंै और दूसरे डॉक्टर को ट्रांसफर कर दिया है। चेस्ट टीबी के मरीजों के लिए मेडिसिन ओपीडी के डॉक्टर की ड्यूटी लगाई है। पेशेंट के साथ बोलचाल होने पर वर्कर हड़ताल पर थे। दोपहर बाद ड्यूटी पर गए थे।
hne_Deva zho_Hant hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva mar_Deva bho_Deva kas_Deva bho_Deva hin_Deva mar_Deva bho_Deva hin_Deva